माघे संक्रांती

माघे संक्रांती हा सूर्याच्या उत्तरायणाशी संबंधित सण नेपाळ येथे साजरा केला जातो. नेपाली भाषेत या सणाला घ्यःचाकु संल्हु म्हणले जाते. विक्रम संवताच्या  माघ महिन्यात आणि ग्रोगोरीयन तारखेनुसार १४ जानेवारी या दिवशी हा सण साजरा होतो. हा दिवस नूतन वर्षाचा प्रारंभ दिवस म्हणून साजरा होतो.
स्वरूप
हिंदू भाविक भगमती, गंडकी या नद्यांमध्ये पवित्र स्नान करतात. उत्सवाचा आनंद वाढविण्यासाठी लाडू, तूप आणि रताळी यांचा वापर केलेले पदार्थ तयार केले जातात. मामाच्या घरी भेट देऊन भाचा आणि भाची  त्याचे आशीर्वाद घेतात. मामा त्यांना मंगल तिलक  लावतात.
हा दिवस सूर्याच्या उत्तरायणाशी संबंधित असल्याने सूर्याची पूजा केली जाते आणि पुढच्या शेतीच्या हंगामासाठी सूर्याला प्रार्थना केली जाते.

 संदर्भ 

वर्ग:नेपाळ
वर्ग:सण आणि उत्सव
वर्ग:उत्तरायणातील सण आणि उत्सव